Source: https://civilkontroll.com/ujra-semmis-a-devizahiteles-szerzodes-nem-szamolt-a-birosag/
Timestamp: 2020-03-29 23:42:00
Document Index: 27560498

Matched Legal Cases: ['bíróság ', 'bíróság ', 'Kúria ', 'Bíróság ', 'bíróság ', 'bíróság ', 'Kúria ', 'Kúria ', 'Kúria ', 'bíróság ']

Újra semmis a devizahiteles szerződés-Nem számolt a bíróság - Nemzeti Civil Kontroll
Ismét semmissé nyilvánította az elsőfokú bíróság azt a devizahitel szerződést, amibe a Kúria nyáron belenyúlt, és ezzel érvényessé tette – írja az azenpenzem.hu. A várakozással szemben nem arról döntött a bíróság, hogy az árfolyamréssel kapcsolatban hogyan kell elszámolni a feleknek. Az adóst Lázár Dénes, a PITEE vezetője képviselte. Az OTP Bank fellebbez.
A számolgatás helyett azonban a Pesti Központi Kerületi Bíróság első fokon érvénytelennek nyilvánította a hitelszerződést, mivel a bíróság szóban kihirdetett véleménye szerint nem elég részletes a hiteldíj megváltoztathatóságának feltételrendszere. Ez nagyjából hasonló probléma, mint amivel a napokban jogerősen pert nyert Léhmann György a Pécsi Ítélőtáblán.
A bíróság az 1,3 millió forintos perköltséget is a bankra terhelte, ami arra utal, hogy az adósnak adott igazat.
A szerződéseknek számtalan hibájuk van, még az árfolyamrésen és a hiteldíjak kiszámításán túl is – mondta az Indexnek Lázár Dénes, a PITEE vezetője és az adós ügyvédje. Szerinte ez az ítélet is arra utal hogy, a Kúria nyári döntése jogilag elfogadhatatlan volt, és hogy a bankok vesztésre állnak. Viszont az érdekvédő-ügyvéd szerint a magyar jogi rendszerrel kapcsolatos súlyos problémákra utal, hogy a bank gyakorlatilag bármeddig húzhatja az ügyet, ha a Kúria sorozatosan küldené a pert elsőfokra. (ha nem indul a video, katt ide)
Az OTP Bank azt válaszolta az azenpenzem.hu-nak, hogy az írásos ítélet kézhezvételét követően dönt majd az OTP Bank a fellebbezés részleteiről. Korábban a Kúria már döntött a jogalap tekintetében, s nem kifogásolta az oklistát, illetve azonos tényállás alapján csak a közelmúltban több tucat ellene indított pert nyert az OTP Bank.
árfolyamrés Átverés bankár bíróság Devizahitel fellebbez Lázár Dénes OTP PITEE semmis a devizahiteles szerződés
Új törvény megalkotását sürgeti a Magyar Szociális Fórum. Azt szeretnék elérni, ha a kormány kezdeményezésére egy olyan jogszabály születne, amely kimondaná,...
Figyelemfelhívó autós toborzást szervezett a hétvégén A Haza Nem Eladó Mozgalom. Az országban több helyen, így Veszprémben is személygépkocsikkal vonultak...